techiaith/cofnodycynulliad_en-cy huggingface dataset:
English: Thank you for that response. And I heard your words in terms of having a little less collaboration than would be desirable, not that I blame you in that context, Minister. We also know that Irish ports have been investing heavily in alternative routes for their carriers to reach the continent, avoiding UK ports, and avoiding ports such as Holyhead. So, can I ask you what assessment you as the Welsh Government have made on the impact of any reduction in traffic through Welsh ports?
Welsh: Diolch am yr ateb yna. Dwi'n gweld beth rydych chi'n ei ddisgrifio fel tipyn bach llai o gydweithredu na fuasai'n ddelfrydol rhwng Llywodraeth y Deyrnas Unedig a Llywodraeth Cymru, nid fy mod i'n eich beio chi yn y mater yna, Gweinidog. Rydyn ni hefyd yn gwybod bod porthladdoedd Iwerddon wedi bod yn buddsoddi'n drwm mewn llwybrau gwahanol i'w llongau i gyrraedd y cyfandir, drwy osgoi porthladdoedd y Deyrnas Unedig, gan osgoi llefydd fel Caergybi. A allaf i ofyn felly, pa asesiad ydych chi fel Llywodraeth Cymru nawr wedi ei wneud ar effaith unrhyw ostyngiad yn y traffig drwy borthladdoedd Cymru?
English: Well, this is a very important question, if I may say so, and the risk of diverting trade is one that we are very concerned about as a Government. There are two major questions that we're still waiting for clarity on, stemming partly from the activity on the protocol in Northern Ireland. The first question is on goods from Northern Ireland - they can go to England and Scotland directly, without any checks. But if they come through the Republic of Ireland, they will be checked in Welsh ports. So, there is a risk there in terms of diversion. And also, on goods from the Republic of Ireland to Wales, there will be checks there, but if they go through Northern Ireland, it's likely that fewer checks will be undertaken. So, those two questions do suggest that the diversion risk is a very real one. We are still awaiting clarity and an impact assessment on that from the UK Government, and a committee is working on the impact on trade at present. We're still waiting for the results of that work.
Welsh: Mae hwn yn gwestiwn pwysig iawn, os caf i ddweud, ac mae'r risg o arallgyfeirio masnach yn un lle mae lot o gonsyrn gyda ni fel Llywodraeth. Mae dau gwestiwn mawr ar hyn o bryd rŷn ni'n dal yn aros am eglurder ynglŷn â nhw, sy'n deillio'n rhannol o'r gweithgaredd ynglŷn â'r protocol yng Ngogledd Iwerddon. Hynny yw, y cwestiwn cyntaf yw nwyddau o Ogledd Iwerddon - maen nhw'n cael mynd i Loegr a'r Alban yn uniongyrchol, felly heb wirio. Ond os ydyn nhw'n dod trwy'r Weriniaeth, byddan nhw'n cael eu gwirio yn ein porthladdoedd ni yng Nghymru. Felly, mae risg yn fan yna o ran arallgyfeirio. A hefyd, ar nwyddau o'r Weriniaeth i Gymru, bydd checks fan yna, ond os ânt trwy Ogledd Iwerddon, mae'n debygol y bydd llai o checks, felly mae'r ddau gwestiwn hynny'n awgrymu bod y risg o arallgyfeirio yn risg go iawn. Rŷn ni'n dal i aros am eglurder, am ddadansoddiad o impact y rheini o'r Llywodraeth yn San Steffan, ac mae pwyllgor yn gweithio ar hyn o bryd i edrych ar yr impact ar fasnach. Rŷn ni'n dal i aros am ganlyniadau'r gwaith hynny.
English: We have been very clear with the UK Government that any future free trade agreements must not undermine our agriculture sector. Our farmers must not be undercut by unfair competition from imports that do not meet our standards on food safety, animal health and welfare or the environment.
Welsh: Rydym wedi bod yn glir iawn gyda Llywodraeth y DU na ddylai unrhyw gytundebau masnach rydd yn y dyfodol danseilio ein sector amaethyddol. Mae'n rhaid sicrhau nad yw ein ffermwyr yn gweld eu prisiau'n cael eu tandorri yn sgil cystadleuaeth annheg ar fewnforion nad ydynt yn cyrraedd ein safonau diogelwch bwyd, iechyd a lles anifeiliaid neu'r amgylchedd.
English: Thank you. Of course, you'll be aware that the Prime Minister and Mrs von der Leyen have agreed to redouble efforts on the post-Brexit trade deal. Indeed, the UK-Japan comprehensive economic partnership agreement has now been signed, providing a boost for UK brands with protections for more iconic UK agricultural products, from just seven under the terms of the EU-Japan deal to over 70, including Welsh lamb. And, as you advised in the written statement on 3 November 2020, the UK Government has now signed 21 roll-over, continuity agreements so far and negotiations are ongoing with approximately 17 others. However, you have noted previously that many of these countries are small and have little trade with Wales. Now, devolved administrations have meaningful engagement with the UK Government, such as through the ministerial forum for trade. So, what steps are you taking to boost exports, especially of agricultural produce to countries with which we have an agreement so far but very little trade? Thank you.
Welsh: Diolch. Wrth gwrs, fe fyddwch yn ymwybodol fod y Prif Weinidog a Mrs von der Leyen wedi cytuno i gadarnhau ymdrechion ar y cytundeb masnach ar ôl Brexit. Yn wir, mae'r cytundeb partneriaeth economaidd cynhwysfawr rhwng y DU a Japan bellach wedi'i lofnodi, gan roi hwb i frandiau'r DU gydag amddiffyniadau ar gyfer cynnyrch amaethyddol mwy eiconig y DU, o saith yn unig o dan delerau cytundeb yr UE-Japan i dros 70, gan gynnwys cig oen Cymru. Ac fel y dywedoch chi yn y datganiad ysgrifenedig ar 3 Tachwedd 2020, mae Llywodraeth y DU bellach wedi llofnodi 21 o gytundebau parhad hyd yma ac mae negodiadau'n mynd rhagddynt ar oddeutu 17 o rai eraill. Fodd bynnag, rydych wedi nodi yn y gorffennol fod llawer o'r gwledydd hyn yn fach ac nad oes ganddynt fawr o fasnach â Chymru. Nawr, mae gweinyddiaethau datganoledig yn ymgysylltu'n ystyrlon â Llywodraeth y DU, megis drwy'r fforwm gweinidogol ar gyfer masnach. Felly, pa gamau rydych yn eu cymryd i hybu allforion, yn enwedig cynnyrch amaethyddol i wledydd y mae gennym gytundeb â hwy hyd yma ond ychydig iawn o fasnach? Diolch.
English: Analysis from the Agriculture and Horticulture Development Board suggest that World Trade Organization tariffs could add anything from 38 per cent to 91 per cent to the price of British sheep meat for European buyers, as well as the non-tariff barriers for trade, which we all know. China, the world's largest importer of sheep meat, impose an ad valorem tariff of 12 per cent to 15 per cent on lamb and 23 per cent on mutton imports, but have a free trade agreement in place with both New Zealand and Australia, who are their main suppliers. Does the Counsel General share my concern regarding sheep farming if we have a 'no deal' exit from the European Union and we have to try and compete with New Zealand and Australia on price?
Welsh: Mae dadansoddiadau gan y Bwrdd Datblygu Amaethyddiaeth a Garddwriaeth yn awgrymu y gallai tariffau Sefydliad Masnach y Byd ychwanegu unrhyw beth o 38 y cant i 91 y cant at bris cig defaid o Brydain i brynwyr Ewropeaidd, yn ogystal â'r rhwystrau heblaw am dariffau i fasnach, ac rydym i gyd yn gwybod hynny. Mae Tsieina, mewnforiwr cig defaid mwyaf y byd, yn gosod tariff ad valorem o 12 y cant i 15 y cant ar gig oen a 23 y cant ar fewnforion cig dafad, ond mae ganddynt gytundeb masnach rydd gyda Seland Newydd ac Awstralia, eu prif gyflenwyr. A yw'r Cwnsler Cyffredinol yn rhannu fy mhryder ynglŷn â ffermio defaid os byddwn yn gadael yr Undeb Ewropeaidd heb gytundeb ac yn gorfod ceisio cystadlu â phrisiau Seland Newydd ac Awstralia?
English: I thank Mike Hedges for that question. I do share his concern. The end of transition action plan that we published this morning identifies the risks that he describes in his questions to the red meat sector should we end the transition period without the kind of trade deal that he talks about. That is why it's so important to ensure that we don't find ourselves in that position, and if we should find ourselves in that position, the plan describes the sort of support that farmers in Wales are going to need, which would be very significant support. Now, some of the work that we did in terms of the contingency planning at the end of last year, when we faced the risk of leaving without any kind of agreement, will have stood us, to some extent, in good stead this year, but it is certainly the case that if we leave without a deal, the kind of scale of intervention that will be required would need significant support on a cross-UK basis.
Welsh: Diolch i Mike Hedges am y cwestiwn hwnnw. Rwy'n rhannu ei bryder. Mae cynllun gweithredu diwedd y cyfnod pontio a gyhoeddwyd gennym y bore yma yn nodi'r risgiau y mae'n eu disgrifio yn ei gwestiynau i'r sector cig coch pe baem yn dod â'r cyfnod pontio i ben heb y math o gytundeb masnach y mae'n sôn amdano. Dyna pam ei bod mor bwysig sicrhau nad ydym yn y sefyllfa honno, a phe baem yn mynd i'r sefyllfa honno, mae'r cynllun yn disgrifio'r math o gymorth y bydd ei angen ar ffermwyr yng Nghymru, a byddai hwnnw'n gymorth sylweddol iawn. Nawr, bydd rhywfaint o'r gwaith a wnaethom ar y cynlluniau wrth gefn y llynedd, pan oeddem yn wynebu'r risg o adael heb unrhyw fath o gytundeb, wedi ein rhoi mewn sefyllfa dda eleni i ryw raddau, ond os byddwn yn gadael heb gytundeb, mae'n sicr yn wir y byddai graddau'r ymyrraeth angenrheidiol yn galw am gymorth sylweddol ar draws y DU.
English: We continue to provide guidance and financial support to farmers through Farming Connect, through the sustainable production grant and the farm business grant. We are also engaging with DEFRA and the other devolved Governments on plans for supporting the sheep sector in the event of no trade agreement with the European Union.
Welsh: Rydym yn parhau i ddarparu arweiniad a chymorth ariannol i ffermwyr drwy Cyswllt Ffermio, drwy'r grant cynhyrchu cynaliadwy a'r grant busnes i ffermydd. Rydym hefyd yn ymgysylltu â DEFRA a'r Llywodraethau datganoledig eraill ar gynlluniau i gefnogi'r sector defaid os na cheir cytundeb masnach â'r Undeb Ewropeaidd.
English: Do you agree with me that it is essential for the export of magnificent Welsh lamb that we have a secure market, that we know as soon as possible that that market is there and, as you have said, is mostly in the European Union? And do you fear, as I do, that if we don't get lamb up front and centre of a deal, then less efficient markets in Italy, France and Spain will be serious competitors? So far, Welsh lamb has been very competitive against them, and those local markets could well come back.
Welsh: A ydych yn cytuno â mi ei bod yn hanfodol, er mwyn allforio cig oen gwych o Gymru, fod gennym farchnad ddiogel, ein bod yn gwybod cyn gynted ag sy'n bosibl fod y farchnad honno yno ac fel y dywedoch chi, ei bod yn yr Undeb Ewropeaidd yn bennaf? Ac a ydych yn ofni, fel finnau, os na fyddwn yn sicrhau bod cig oen yn flaenllaw ac yn ganolog mewn cytundeb, bydd marchnadoedd llai effeithlon yn yr Eidal, Ffrainc a Sbaen yn gystadleuwyr difrifol? Hyd yn hyn, mae cig oen Cymru wedi bod yn gystadleuol iawn yn eu herbyn, a gallai'r marchnadoedd lleol hynny'n hawdd ddod yn ôl.
English: I do agree with David Melding's concern and his analysis. Welsh lamb is one of our great exports and it's exported to the European Union because there is a good market for it there. It's a near market and it's a significant scale, so protecting that export is absolutely fundamental. We've been advocating that sort of position - and I know that he knows this - for a very long time, and have identified that as one of the key risks. I was genuinely dismayed to hear the comments of the UK Government in relation to the focus that Welsh farmers have placed on the EU market. They've done that for very good economic reasons. It's a big market on the doorstep, so it makes perfect sense to do it, and they've done it exceptionally successfully. I agree with him that if the UK Government doesn't reach a deal that protects their interests, others will fill the market opportunity that that will create.
Welsh: Rwy'n cytuno â phryder David Melding a'i ddadansoddiad. Cig oen Cymru yw un o'n hallforion mawr ac mae'n cael ei allforio i'r Undeb Ewropeaidd oherwydd bod marchnad dda ar ei gyfer yno. Mae'n farchnad agos ac mae ar raddfa sylweddol, felly mae diogelu'r cynnyrch allforio hwnnw'n gwbl hanfodol. Rydym wedi bod yn argymell y math hwnnw o safbwynt - a gwn ei fod yn gwybod hyn - ers amser maith iawn, ac rydym wedi nodi hyn fel un o'r risgiau allweddol. Roeddwn yn wirioneddol siomedig o glywed sylwadau Llywodraeth y DU ynglŷn â'r ffocws y mae ffermwyr Cymru wedi'i roi ar farchnad yr UE. Maent wedi gwneud hynny am resymau economaidd da iawn. Mae'n farchnad fawr ar garreg y drws, felly mae'n gwneud synnwyr perffaith i'w wneud, ac maent wedi gwneud hynny'n eithriadol o lwyddiannus. Os na fydd Llywodraeth y DU yn sicrhau cytundeb sy'n diogelu eu buddiannau, rwy'n cytuno ag ef y bydd eraill yn llenwi'r bwlch yn y farchnad y bydd hynny'n ei greu.
English: A deal is still possible, but both sides now need to demonstrate political movement and flexibility. But even with a deal, there will be long-term damage to the economy and we certainly cannot afford the chaos that would result from leaving transition without a deal in the middle of a global health pandemic.
Welsh: Mae cytundeb yn dal i fod yn bosibl, ond mae angen i'r ddwy ochr ddangos symudiad a hyblygrwydd gwleidyddol nawr. Ond hyd yn oed gyda chytundeb, bydd niwed hirdymor i'r economi ac yn sicr ni allwn fforddio'r anhrefn a fyddai'n deillio o adael y cyfnod pontio heb gytundeb yng nghanol pandemig iechyd byd-eang.
English: The election of Joe Biden makes it less likely the UK Government can count on the backing of Donald Trump for a go-it-alone strategy, but we saw in the past how difficult it was to negotiate with the United States with the failed transatlantic trade and investment partnership deal, which took over three years and was mainly around our concern that the United States wanted to be able to take over our national health service. Today, obviously we're more concerned with the undermining of our food and animal welfare standards. But I think one of the major barriers now to any deal, it seems, with the EU-27 looks as if it's the internal market Bill, because of the state-aid elements within the internal market Bill, which should be a huge cause for concern for any of the devolved Governments and anybody who is concerned about the future state of the union. I'm sure Joe Biden will spell this out for him, particularly in relation to the Good Friday agreement. But what, if anything, can we do to persuade the UK Government to abandon this very damaging legislation, which almost guarantees 'no deal'?
Welsh: Mae ethol Joe Biden yn ei gwneud yn llai tebygol y gall Llywodraeth y DU ddibynnu ar gefnogaeth Donald Trump i strategaeth liwt-ei-hun, ond rydym wedi gweld yn y gorffennol pa mor anodd yw negodi gyda'r Unol Daleithiau gyda'r cytundeb partneriaeth masnach a buddsoddi trawsatlantig aflwyddiannus, a gymerodd dros dair blynedd a hynny'n bennaf oherwydd ein pryder fod yr Unol Daleithiau eisiau gallu cymryd rheolaeth ar ein gwasanaeth iechyd gwladol. Heddiw, mae'n amlwg ein bod yn poeni mwy am danseilio ein safonau bwyd a lles anifeiliaid. Ond rwy'n credu mai un o'r prif rwystrau i unrhyw gytundeb gyda 27 gwlad yr UE bellach, mae'n ymddangos, yw'r Bil marchnad fewnol, oherwydd yr elfennau cymorth gwladwriaethol o fewn y Bil marchnad fewnol, a ddylai fod yn achos pryder enfawr i unrhyw un o'r Llywodraethau datganoledig ac unrhyw un sy'n pryderu am gyflwr yr undeb yn y dyfodol. Rwy'n siŵr y bydd Joe Biden yn nodi hyn yn glir, yn enwedig yng nghyswllt cytundeb Gwener y Groglith. Ond beth, os unrhyw beth, y gallwn ei wneud i berswadio Llywodraeth y DU i roi'r gorau i'r ddeddfwriaeth hynod o niweidiol hon, sydd bron â bod yn gwarantu 'dim cytundeb'?
English: I thank the Member for her supplementary, and I will take this opportunity of saying how glad I was to see that Joe Biden was elected president with such a resounding result. It's a triumph for internationalism, principle and reason. So, I am very pleased that we're having this discussion in that context. She's absolutely right to say that the prospects of a deal with the European Union have been set back by the introduction of the internal market Bill, because it raised the question of trust. And if you're in the middle of negotiating an international agreement, then having one party signal very unequivocally that it is perfectly content to break international agreements is obviously corrosive of trust in those discussions. And I think that has had a material effect on discussions. She will have followed, as I have, the discussions in the House of Lords, which have demonstrated a very wide and deep coalition of opposition to the Bill, for the reasons that she gives. And I think we will continue - . We have discussed with peers the approach that the Welsh Government is taking and have advocated that approach, and we will continue to do that. I think a wise Government would respond to that by amending the legislation, in a very great number of ways, by the way. And I urge the UK Government to take the opportunity of responding to such a wide and deep coalition of opposition and taking steps to amend the legislation in the way that her question suggests.
Welsh: Diolch i'r Aelod am ei chwestiwn atodol, a hoffwn fanteisio ar y cyfle hwn i ddweud pa mor falch yr oeddwn o weld bod Joe Biden wedi'i ethol yn arlywydd gyda chanlyniad mor ysgubol. Mae'n fuddugoliaeth i ryngwladoliaeth, egwyddor a rheswm. Felly, rwy'n falch iawn ein bod yn cael y drafodaeth hon yn y cyd-destun hwnnw. Mae'n llygad ei lle i ddweud bod y rhagolygon ar gyfer cytundeb gyda'r Undeb Ewropeaidd wedi cymryd cam yn ôl yn sgil cyflwyno'r Bil marchnad fewnol, oherwydd ei fod yn codi mater ymddiriedaeth. Ac os ydych ynghanol y broses o negodi cytundeb rhyngwladol, mae cael un parti'n dangos yn ddigamsyniol iawn ei bod yn gwbl barod i dorri cytundebau rhyngwladol yn amlwg yn niweidiol i ymddiriedaeth yn y negodiadau hynny. A chredaf fod hynny wedi cael effaith sylweddol ar drafodaethau. Fel finnau, fe fydd hi wedi dilyn y trafodaethau yn Nhŷ'r Arglwyddi, sydd wedi dangos bod yna gynghrair eang a dwfn iawn o wrthwynebiad i'r Bil, am y rhesymau y mae'n eu rhoi. A chredaf y byddwn yn parhau - . Rydym wedi trafod gyda chymheiriaid y dull y mae Llywodraeth Cymru yn ei ddilyn ac rydym wedi cefnogi'r dull hwnnw, a byddwn yn parhau i wneud hynny. Credaf y byddai Llywodraeth ddoeth yn ymateb i hynny drwy ddiwygio'r ddeddfwriaeth, mewn nifer fawr iawn o ffyrdd, gyda llaw. Ac rwy'n annog Llywodraeth y DU i fanteisio ar y cyfle i ymateb i gynghrair mor eang a dwfn o wrthwynebiad a chymryd camau i ddiwygio'r ddeddfwriaeth yn y ffordd y mae ei chwestiwn yn ei awgrymu.
English: Yes. The trade policy advisory group provides expert strategic advice to the Welsh Government on international trade matters and helps shape our positions in relation to free trade agreements.
Welsh: Gwnaf. Mae'r grŵp cynghori ar bolisi masnach yn rhoi cyngor strategol arbenigol i Lywodraeth Cymru ar faterion masnach rhyngwladol ac yn helpu i lunio ein safbwyntiau mewn perthynas â chytundebau masnach rydd.
English: Thank you for that answer, Counsel General. For a number of years, the Scottish Government have had a trade board, which was one of the commitments in their trade and investment strategy, with the aim of identifying and supporting exports to new markets, bringing together a range of expertise to advise the Scottish Government. It's clear that the Scottish Government has made great strides in understanding its export market. It feels that we are some way behind in this regard. Could you tell us what evidence you can take from Scotland and how you can develop Welsh policy so we have an equally good trade policy here and relationship with that sector?
Welsh: Diolch am yr ateb hwnnw, Gwnsler Cyffredinol. Ers nifer o flynyddoedd, mae gan Lywodraeth yr Alban fwrdd masnach, a oedd yn un o'r ymrwymiadau yn eu strategaeth masnach a buddsoddi, gyda'r nod o nodi a chefnogi allforion i farchnadoedd newydd, gan ddod ag arbenigedd amrywiol ynghyd i gynghori Llywodraeth yr Alban. Mae'n amlwg fod Llywodraeth yr Alban wedi cymryd camau breision tuag at ddeall ei marchnad allforio. Mae'n teimlo fel pe baem ymhell ar ei hôl hi yn hyn o beth. A allech chi ddweud wrthym pa dystiolaeth y gallwch ei chael o'r Alban a sut y gallwch ddatblygu polisi Cymreig fel bod gennym bolisi masnach yr un mor dda yma yn ogystal â pherthynas â'r sector hwnnw?
English: Well, the work of the trade policy advisory group, of course, is only one of the ways in which the Welsh Government identifies opportunities to engage internationally. The First Minister is making a statement later today in relation to the international strategy more broadly. And, as I think the Member will know, we have invested significantly in supporting Welsh exporters to navigate the changes that lie ahead as a consequence of leaving the European transition period, including additional resources to give very specific, bespoke advice to exporters about managing that new landscape. And I think that very practical way of supporting our businesses and employers is one of the key areas in which we can support the economy here in Wales. The point of TPAG, as we are calling it, it to help us exactly to identify some of those key areas that help shape our position in relation to those trade agreements. But it's part of a broad range of interventions that we have to understand the markets available to our exporters, including presence overseas, and that will become increasingly important in the years ahead, it seems to me.
Welsh: Wel, nid yw gwaith y grŵp cynghori ar bolisi masnach ond yn un o'r ffyrdd y mae Llywodraeth Cymru yn nodi cyfleoedd i ymgysylltu'n rhyngwladol. Bydd y Prif Weinidog yn gwneud datganiad yn ddiweddarach heddiw mewn perthynas â'r strategaeth ryngwladol yn fwy cyffredinol. Ac fel bydd yr Aelod yn gwybod, rwy'n credu, rydym wedi buddsoddi'n sylweddol i gefnogi allforwyr Cymru i lywio'r newidiadau sydd o'n blaenau o ganlyniad i adael y cyfnod pontio Ewropeaidd, gan gynnwys adnoddau ychwanegol i roi cyngor penodol, pwrpasol iawn i allforwyr ynglŷn â rheoli'r dirwedd newydd honno. A chredaf fod y ffordd ymarferol iawn honno o gefnogi ein busnesau a'n cyflogwyr yn un o'r meysydd allweddol lle gallwn gefnogi'r economi yma yng Nghymru. Diben y grŵp cynghori ar bolisi masnach yw ein helpu i nodi rhai o'r meysydd allweddol sy'n helpu i lunio ein safbwynt mewn perthynas â'r cytundebau masnach hynny. Ond rhaid inni ddeall y marchnadoedd sydd ar gael i'n hallforwyr fel rhan o ystod eang o ymyriadau, yn cynnwys presenoldeb dramor, ac mae'n ymddangos i mi y daw hynny'n gynyddol bwysig yn y blynyddoedd i ddod.
English: I understand, Llywydd, that you have agreed to group this with question 8.
Welsh: Rwy'n deall, Llywydd, eich bod chi wedi cytuno i gyfuno hwn â chwestiwn 8.
English: The UK Government has not shared any details yet of its shared prosperity fund with any of the devolved Governments, despite our attempts to engage. We expect some details to be announced during the spending review, which is, as he will know, one month before our EU funding begins to tail off.
Welsh: Nid yw Llywodraeth y DU wedi rhannu unrhyw fanylion eto am ei chronfa ffyniant gyffredin ag unrhyw un o'r Llywodraethau datganoledig, er gwaethaf ein hymdrechion i ymgysylltu. Disgwyliwn i rai manylion gael eu cyhoeddi yn ystod yr adolygiad o wariant, sydd i'w gynnal, fel y bydd yn gwybod, fis cyn i'n cyllid UE ddechrau dod i ben.